شەفەق نیوز/ قەێڕان کورونا بێ ژە گشت گەنییەێلێ ک داشتگە تا ئێسە دە ئێران، پەنجا و یەک هزار زاڕوو، یەتیم یەسیرەو کردگە.
ئی پەنجا و یەک هزار زاڕووە؛ یا باوگ یا داڵگ یا هەردوگێیان لە دەس دانە و ئێسە بێ‌سه‌ر و شوون و چۆچشتێ بێ‌خاون مانەسەو.
"خوڵامڕزا تەریقی"، موعاون بێهزیستی ئێران ک بەرپرس سەرەوەکردن زاڕووەێل بێ‌سەرپەرەشتە وتگە: ئی سازمانە تا ئێسە خوەێ نەکردگەسە خاون ئی مناڵەێلە چوون هەرچێ ک ئامار ئەو باوگ و داڵگەێل فەوتیاگە ک زاڕوو ماگەسە شوونێیان لە وزارەت بێهداشت خواستگە نەدانەسەیان وەێ ئوو هە ئی کەم‌کارییە تا ئمڕوو نەهیشتگە ک بێهزیستی دش بکەێ وەێ قەزییەوە.
